Par unità nasionałe s'intende ła condision traerso cuałe, ła parte preponderante de na nasion xe sojeta a ła sovranità de on Stato ùgnolo. Połe, par raxon storiche, no esarghe par łonghi periodi de tenpo; esare pal momento desfada pa colpa de guere siviłi opure de ocupasion miłitari de tochi che conta del teritorio statałe da parte de exersiti foresti . Ła storia ne dà exenpi de nasion separae in dò anime statuałi tute e do indipendenti una co che altra, sasguna proclamada ła lexitima raprexentante de el steso popoło. Xe el caxo de ła Xermania, fin al 3 de otobre 1990 divixa inte na Republica Federałe de Xermania e inte ma Republica Democràtega Todesca . St'ultoma divixion ła xe finia co ła disołusion de ła Republica democràtega e l'union dei so Länder a cheła federałe. On'altra divixion oncora operante - sta olta so'ase Nord-Sud - xe cheła tra ła Republica Democràtega Popołare de Corea e la Republica de Corea .